《次弟观为陈子得纳妇别李亲家》
宋代·陈著

马头姻缔热相寻，谁识清交旧绂簪。
泽底李无门望态，村中陈有世婚心。
别来得见百罹后，坐到忘言两意深。
醉里送君何所有，嚼梅花碎写成吟。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。